Brenneslesuppe

Brenneslesuppe er en enkel tradisjonell suppe kokt på blader av brennesle.

Den lages helst av vårens unge brennesleskudd. Tradisjonelt vaskes, hakkes og kokes de i kraft, jevnes med litt fløte og serveres med hardkokte eggebåter. En oppskrift fra slutten av 1800-tallet anbefaler kjørvel, gressløk, muskat og pepper som smakstilsetninger. Brenneslesuppe var en populær rett under krigen og flere av de matauk-heftene som ble utgitt, hadde oppskriften med. 

Andre navn på brenneslesuppe er brennhuttusuppe eller bare neslesuppe.

Dette er en vanlig måte å tilberede brennesler på, men de kan også stues.

 Referanser 

Kategori:Supper